Bluebird Music

Bluebird Music ASBL ass e lëtzebuergesche Veräin ouni Gewënnzweck, deen 2013 zu Mamer gegrënnt goufGrënnungsmemberen: Jeff Herr, Maxime Bender, Tom 'Tommy Boy' Lehnert, Cédric Gilis, Hugo 'Lata' Gouveia, Jean-Mathieu Imbert, deen de 6. Januar 2014 ënnert der Nr. F9795 am Registre de commerce et des sociétés ugemellt gouf a säi Sëtz zu Bouneweg huet.

Haaptzil vun der Associatioun ass et, déi musikalesch an artistesch Zeen zu Lëtzebuerg an an der Groussregioun ze fërderen andeems se kulturell Manifestatiounen organiséiert an hir Promotioun bedreift. De Veräin ass politesch a reliéis neutral.

Bluebird Music organiséiert Concerte virun allem op klenge Bünen, a Caféen a Baren, z. B. Liquid Bar (Stadgronn), Collette Coffee Craft (Veianen), Café Miche (Dikrech) a Kasemattentheater (Stad Lëtzebuerg).Fréier Concertsplazen an der Stad: Café littéraire Le-Bovary, De Gudde Wëllen, Mont St-Lambert, Rocas, Zapschoul. Derbäi kënnt Op der Bréck zu Koplescht an den Ancien Cinéma zu Veianen.

Bluebird Music animéiert och Festival-Bünen: zënter 2016 op der Fête de la Musique an der Stad an Zesummenaarbecht mat der Stad Lëtzebuerg an dem LCTO, an zënter 2023 am Kader vun Echterlive zu Iechternach an Zesummenaarbecht mam regionale Kulturhaus Trifolion.

Bluebird Music ass Matbegrënner a Member vun der Alliance musicale a steet grenziwwerschreidend a Partenariat mat der Jazzinitiative Eifel e. V. an dem Jazz-Club Trier e. V.

Comité (Stand 2025)
Jeff Herr, President (Schlogezei a Perkussioun)
Maxime Bender, Vize-President (Saxofon)
Tom 'Tommy Boy' Lehnert, Vize-President (Schlogezei)
Christian Ries, Sekretär (Piano)
Cédric Gilis, Tresorier (Gittar)

Um Spaweck
https://blue-bird.lu/, Internetsäit vu Bluebird Music ASBL
Bluebird Music ASBL op Facebook

Kategorie:ASBLen zu Lëtzebuerg
Kategorie:Musek zu Lëtzebuerg